2007R0593 — SL — 01.04.2012 — 002.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B UREDBA KOMISIJE (ES) št. 593/2007 z dne 31. maja 2007 o taksah in dajatvah, ki jih obračunava Evropska agencija za varnost v letalstvu (Besedilo velja za EGP) (UL L 140, 1.6.2007, p.3)

spremenjena z:









▼B

UREDBA KOMISIJE (ES) št. 593/2007

z dne 31. maja 2007

o taksah in dajatvah, ki jih obračunava Evropska agencija za varnost v letalstvu

(Besedilo velja za EGP)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Uredbe (ES) št. 1592/2002 Evropskega parlamenta in Sveta z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu ( 1 ) ter zlasti člena 53(1) Uredbe, po posvetovanju z upravnim odborom Evropske agencije za varnost v letalstvu, ob upoštevanju naslednjega: (1) Uredba Komisije (ES) št. 488/2005 ( 2 ) je določila takse in dajatve, ki jih obračunava Evropska agencija za varnost v letalstvu (v nadaljevanju „Agencija“). (2) Prihodki Agencije izhajajo iz prispevka Skupnosti in katere koli evropske tretje države, s katero je Skupnost sklenila sporazume iz člena 55 Uredbe (ES) št. 1592/2002, iz taks, ki jih vplačajo vlagatelji certifikatov, in potrdil, ki jih Agencija izda, ohrani ali spremeni, ter iz dajatev za objave, obravnavanje pritožb, usposabljanje in druge storitve, ki jih zagotavlja Agencija. (3) Prihodki in odhodki Agencije morajo biti uravnoteženi. (4) Dajatve in takse iz te uredbe lahko zahteva in obračunava izključno Agencija, in sicer v eurih. Oblikovane morajo biti transparentno, pravično in enotno. (5) Takse, ki jih Agencija obračuna, ne smejo ogrožati konkurenčnosti zadevnih evropskih podjetij. Temeljiti morajo na osnovah, ki upoštevajo plačilno sposobnost majhnih podjetij. (6) Medtem ko mora biti varnost v civilnem letalstvu primarna skrb, mora Agencija pri opravljanju nalog, za katere je zadolžena, vseeno v celoti upoštevati stroškovno učinkovitost. (7) Geografski položaj podjetij na ozemljih držav članic ne sme predstavljati diskriminatornega faktorja. Zaradi tega je treba potne stroške v zvezi s postopki certifikacije, ki se opravljajo v imenu takšnih podjetij, zbrati in razdeliti med vlagatelje. (8) Vlagatelj mora biti še pred začetkom izvajanja storitve obveščen, kolikor je možno, o predvidenem znesku za storitev, ki bo zanj opravljena, ter o načinu plačila. Merila za določitev zneska morajo biti jasna, enotna in javna. V kolikor vnaprejšnja določitev zneska ni možna, mora biti vlagatelj o tem obveščen pred začetkom izvajanja storitve. V tem primeru se je treba pred začetkom izvajanja storitve dogovoriti o jasnih načinih ocene zneska, ki se plačuje sproti v času izvajanja storitve. (9) Podjetju je treba omogočiti dober finančen pregled in možnost vnaprejšnjega izračuna zneska taks, ki ga bo slednje moralo plačati. Istočasno je treba vzdrževati ravnotežje med celotnim stroškom, ki ga ima Agencija za vodenje postopka certifikacije, in skupno vsoto taks, ki jih slednja obračuna. Na osnovi finančnih rezultatov in napovedi Agencije mora biti tako dovoljena vsakoletna revizija stopnje taks. (10) Pred vsako spremembo taks se je treba posvetovati z zainteresiranimi stranmi. Poleg tega mora Agencija zainteresiranim stranem redno zagotavljati informacije o tem, kako izračunati takse in na kakšni podlagi. Te informacije morajo zainteresiranim stranem zagotoviti vpogled v stroške in storilnost Agencije. (11) Tarife, ki so določene v tej uredbi, morajo temeljiti na napovedih Agencije glede delovne obremenitve in s tem povezanih stroškov. (12) To uredbo je treba revidirati v petih letih od njenega začetka veljavnosti. (13) Uredbo (ES) št. 488/2005 je treba razveljaviti. (14) Ukrepi, predvideni s to uredbo, so v skladu z mnenjem odbora, ustanovljenega s členom 54(1) Uredbe (ES) št. 1592/2002 – ob upoštevanju naslednjega: SPREJELA NASLEDNJO UREDBO:







POGLAVJE I

SPLOŠNE DOLOČBE

Člen 1

Ta uredba se uporablja za takse in dajatve, ki jih Evropska agencija za varnost v letalstvu, v nadaljevanju „Agencija“, obračunava v zameno za opravljene storitve, vključno z dobavo blaga.

▼M2

Določa predvsem, v katerih primerih morajo biti plačane takse in dajatve iz člena 64(4) Uredbe (ES) št. 216/2008, zneske teh taks in dajatev ter načine njihovega plačila.

▼B

Člen 2

V tej uredbi se uporabljajo naslednje opredelitve:

▼M2

(a) „takse“: pomenijo zneske, ki jih obračunava Agencija in jih vlagatelji dolgujejo za postopke certifikacije;

(b) „dajatve“: pomenijo zneske, ki jih obračunava Agencija in jih vlagatelji dolgujejo za storitve, ki niso postopki certifikacije, ki jih zagotavlja Agencija, vključno z dobavo blaga;

(c) „postopki certifikacije“: pomenijo vse dejavnosti, ki jih Agencija izvaja neposredno ali posredno za izdajo, ohranitev ali spremembo certifikatov v skladu z Uredbo (ES) št. 216/2008 in njenimi izvedbenimi pravili;

(d) „vlagatelj“: pomeni vsako fizično ali pravno osebo, ki zaprosi za postopek certifikacije ali storitev, ki jo zagotavlja Agencija;

▼B

(e) „potni stroški“: stroški prevoza, nastanitve in prehrane, nepredvideni stroški in dnevnice, ki so osebju odobreni v okviru postopkov certifikacije;

(f) „realni stroški“: dejanski stroški Agencije.







POGLAVJE II

TAKSE

Člen 3

1. Takse zagotavljajo zadosten skupen prihodek za kritje vseh stroškov, ki nastanejo med postopki certifikacije, vključno s stroški pripadajočega stalnega nadzora.

2. Agencija mora med svojimi prihodki in stroški ločiti prihodke in stroške, vezane na postopke certifikacije. V ta namen:

(a) takse, ki jih Agencija obračuna, gredo na poseben račun in so vključene v posebno računovodstvo;

(b) Agencija vodi analitično računovodstvo o prihodkih in odhodkih.

3. Takse so vključene v začasno globalno oceno do začetka vsakega poslovnega leta. Ocena je narejena na osnovi predhodnih finančnih rezultatov Agencije, predvidenega stanja odhodkov in prihodkov ter predvidenega delovnega načrta.

Če ob zaključku poslovnega leta skupen prihodek iz taks, ki predstavlja namenski prihodek v skladu s členom 53 Uredbe (ES) št. 1592/2002, presega skupne stroške postopkov certifikacije, se presežek uporabi za financiranje postopkov certifikacije v skladu s finančno uredbo Agencije.

Člen 4

Taksa, ki jo mora za določen postopek certifikacije plačati vlagatelj, vsebuje

(a) pavšalni del, katerega znesek se spreminja glede na zadevni postopek, da odraža stroške, ki jih ima Agencija pri izvajanju tega postopka. Različni zneski teh pavšalnih taks so določeni v delu I in III Priloge; ali

(b) spremenljiv del, v razmerju z ustrezno delovno obremenitvijo in izražen v številu ur, ki se pomnožijo z urno postavko. Urna postavka odraža vse stroške, ki nastanejo pri postopkih certifikacije. Postopki certifikacije, ki se zaračunavajo na urni osnovi, in zadevne urne postavke so določeni v delu II Priloge.

▼M2

Pri uporabi prihodnjih uredb lahko Agencija obračunava takse v skladu z delom II Priloge za postopke certifikacije, ki niso navedene v delu I Priloge.

Vse spremembe organizacije, ki se sporočijo Agenciji in vplivajo na njeno odobritev, lahko vplivajo na ponovni izračun takse za nadzorovanje, ki se začne uporabljati z naslednjim ciklom taks.

▼B

Člen 5

1. Zneski iz Priloge se objavijo v uradni publikaciji Agencije.

2. Ti zneski se vsako leto indeksirajo na stopnjo inflacije iz dela V Priloge.

3. Po potrebi se Priloga vsako leto pregleda.

4. Agencija Komisiji, upravnemu odboru in svetovalnemu organu zainteresiranih strani, ustanovljenemu v skladu s členom 24 Uredbe (ES) št. 1592/2002, vsako leto predloži informacije o elementih, ki se uporabljajo kot podlaga za določanje ravni taks. Te informacije vključujejo predvsem razčlenitev stroškov v zvezi s preteklimi in naslednjimi leti. Agencija Komisiji, upravnemu odboru in svetovalnemu organu zainteresiranih strani dvakrat letno predloži tudi informacije o storilnosti, določene v delu VI Priloge, ter kazalnike storilnosti iz odstavka 5.

5. Agencija v šestih mesecih od začetka veljavnosti te uredbe po posvetovanju s svetovalnim organom zainteresiranih strani sprejme sklop kazalnikov storilnosti, pri čemer upošteva zlasti informacije iz dela VI Priloge.

6. Agencija se posvetuje s svetovalnim organom zainteresiranih strani, preden poda mnenje o kateri koli spremembi taks. Med posvetovanjem Agencija predloži razloge vsakega predloga za spremembo ravni pristojbin.

▼M1

Člen 6

Kadar se postopek certifikacije delno ali v celoti opravi zunaj ozemlja držav članic, so zadevni potni stroški zunaj teh ozemelj brez poseganja v člen 4 vključeni v takse, zaračunane vlagatelju, in določene s spodnjo enačbo:

d = f + v + h – e

pri čemer je:

d = dolgovana taksa

f = taksa glede na izveden postopek, kot je določena v Prilogi

v = potni stroški

h = čas, ki ga porabijo izvedenci za prevoz, obračunan po urni postavki, določeni v delu II

e = povprečni stroški za potovanje po ozemlju držav članic, vključno s povprečnim časom, porabljenim za prevoz na ozemlju držav članic, pomnožen z urno postavko, določeno v delu II.

▼B

Člen 7

Postopek certifikacije se lahko na zahtevo vlagatelja in s privolitvijo izvršnega direktorja izjemoma izvaja, kot sledi:

(a) določene so kategorije osebja, ki jih Agencija sicer ne bi določila, če bi sledila ustaljenim postopkom; in/ali

(b) določeno je toliko delovne sile, da so postopki izvedeni v rokih, ki so krajši od običajnih rokov ob uporabi ustaljenih postopkov Agencije.

Obračunana taksa je v tem primeru izjemoma zvišana, da se v celoti pokrijejo stroški, ki jih ima Agencija zaradi ugoditve tej posebni zahtevi.

▼M2

Člen 8

1. Vlagatelj takso plača v eurih. Pogoji plačila so vlagateljem na voljo na spletišču Agencije. Vlagatelj plača celotno takso, vključno z morebitnimi bančnimi stroški, povezanimi s plačilom, pred izdajo, ohranitvijo ali spremembo certifikata, razen če se Agencija po ustreznem upoštevanju finančnih tveganj odloči drugače. Taksa se plača v 30 koledarskih dneh po datumu, ko Agencija vlagatelja obvesti o računu. Vloga se lahko razveljavi in certifikat se lahko začasno odvzame ali prekliče, če dolgovane takse niso prejete ob izteku roka in potem ko je Agencija poslala uradno opozorilo.

2. Agencija lahko takso obračuna v enem obroku, potem ko prejme vlogo, ali na začetku letnega obdobja ali obdobja nadzora.

3. Pri vseh postopkih certifikacije, za katere je treba plačati takse, izračunane na urni osnovi, lahko Agencija vlagatelju na zahtevo pošlje predračun. Agencija predračun spremeni, če se izkaže, da je postopek enostavnejši ali hitrejši od sprva predvidenega, ali če je nasprotno bolj zapleten in počasnejši od razumnega predvidevanja Agencije.

4. Če se Agencija po pregledu vloge odloči, da vlogi ne bo ugodila, se vlagatelju vrnejo vse že plačane takse, razen zneska, namenjenega kritju upravnih stroškov obravnave vloge. Ta znesek je enak dvojni urni postavki, določeni v delu II Priloge. Kadar ima Agencija dokaze o tem, da je ogrožena finančna sposobnost vlagatelja, lahko vlogo zavrne, razen če vlagatelj predloži bančno garancijo ali zavarovani depozit. Agencija lahko vlogo zavrne tudi, kadar vlagatelj ne izpolni svojih plačilnih obveznosti, ki izhajajo iz postopkov certifikacije ali storitev, ki jih izvaja Agencija, razen če vlagatelj plača neplačane zneske, dolgovane za izvedene postopke certifikacije ali storitve.

5. Če mora Agencija prekiniti postopek certifikacije zaradi nezadostnih sredstev vlagatelja ali ker slednji ne izpolnjuje veljavnih zahtev ali se odloči, da bo preklical vlogo ali preložil projekt, mora biti preostanek dolgovane takse, izračunane na urni osnovi za tekoče obdobje dvanajstih mesecev, ki pa ne presega zadevne pavšalne takse, v celoti plačan takoj, ko Agencija prekine svoje delo, poleg tega morajo biti plačani tudi vsi drugi tedaj zapadli zneski. Zadevno število ur se obračuna po urni postavki, določeni v delu II Priloge. Kadar na zahtevo vlagatelja Agencija ponovno začne postopek certifikacije, ki ga je predhodno prekinila, se ta postopek zaračuna kot nov projekt.

6. Če se imetnik certifikata odpove ustreznemu certifikatu ali Agencija certifikat prekliče, mora biti preostanek dolgovane takse, izračunane na urni osnovi, ki pa ne presega zadevne pavšalne takse, v celoti plačan takoj ob odpovedi ali preklicu, poleg tega morajo biti plačani tudi vsi drugi tedaj zapadli zneski. Zadevno število ur se obračuna po urni postavki, določeni v delu II Priloge.

7. Če Agencija začasno odvzame certifikat zaradi neplačila letne takse ali takse za nadzorovanje ali ker vlagatelj ne izpolnjuje veljavnih zahtev, se zadevna obdobja taks nadaljujejo.

▼B

Člen 9

Takse zahteva in obračunava izključno Agencija.

Države članice ne obračunavajo taks za postopke certifikacije, tudi če jih izvajajo za Agencijo.

Agencija povrne državam članicam stroške za postopke certifikacije, ki so jih slednje izvedle za Agencijo.







POGLAVJE III

DAJATVE

Člen 10

1. Agencija obračunava dajatve za vse storitve, vključno z dobavo blaga, razen za storitve iz člena 3.

Kljub temu se za naslednje storitve ne plača dajatve:

(a) prenos dokumentov in informacij v kakršnikoli obliki v skladu z Uredbo Evropskega parlamenta in Sveta (ES) št. 1049/2001 ( 3 );

(b) dokumente, ki so brezplačno dostopni na spletišču Agencije.

▼M2 —————

▼B

Člen 11

Višina dajatve, ki jo obračuna Agencija, je enaka realnemu strošku opravljene storitve vključno s predajo vlagatelju. V ta namen se čas, ki ga Agencija porabi za izvajanje storitve, obračuna po urni postavki iz dela II Priloge.

▼M2

Dajatve se obračunajo za obdelavo pritožbe, vložene v skladu s členom 44 Uredbe (ES) št. 216/2008 Evropskega parlamenta in Sveta ( 4 ). Znesek dajatev je določen v delu IV Priloge. Kadar je pritožnik pravna oseba, mora Agenciji predložiti podpisan certifikat pooblaščenega uradnika zadevne organizacije, v katerem je naveden iztržek pritožnika. Ta certifikat se predloži skupaj z obvestilom o pritožbi. Dajatve za pritožbe se plačajo v 60 koledarskih dneh po datumu vložitve pritožbe pri Agenciji v skladu z veljavnim postopkom, ki ga določi agencija. Če plačilo ni izvedeno v tem roku, odbor za pritožbe pritožbo zavrne. Če sodišče odloči v prid pritožnika, Agencija nemudoma povrne plačane dajatve za pritožbo.

Na zahtevo vlagatelja lahko ta, preden je storitev opravljena, prejme predračun zneska dajatev. Agencija predračun spremeni, če se izkaže, da je postopek enostavnejši ali hitrejši od sprva predvidenega, ali če je nasprotno bolj zapleten in počasnejši od razumnega predvidevanja Agencije.

▼B

Člen 12

Dajatve mora plačati vlagatelj ali v primeru pritožbe fizična ali pravna oseba, ki vlaga pritožbo.

Dajatve so plačljive v eurih.

Vlagatelj zagotovi, da Agencija prejme celotno ustrezno plačilo. Morebitne bančne stroške v zvezi s plačilom plača vlagatelj.

Razen če se Agencija in vlagatelj ali fizična ali pravna oseba, ki vlaga zahtevek, ne dogovorita drugače, so dajatve obračunane pred izvajanjem storitve oziroma, kjer je to primerno, pred začetkom pritožbenega postopka.

▼M1 —————

▼B







POGLAVJE IV

PREHODNE IN KONČNE DOLOČBE

Člen 13

Uredba (ES) št. 488/2005 se razveljavi.

Člen 14

1. Ta uredba začne veljati 1. junija 2007. Uporablja se v skladu z naslednjimi pogoji:

(a) takse iz tabel 1 do 5 dela I Priloge se uporabljajo za vse certifikate, izdane po 1. juniju 2007;

(b) takse iz tabele 6 dela I Priloge se uporabljajo za vse letne takse, obračunane po 1. juniju 2007;

(c) za vlagatelje, ki so plačali takso za nadzorovanje iz točke (vi) Priloge k Uredbi (ES) št. 488/2005 pred 1. junijem 2007, se uporabljajo takse iz tabele 7 dela I Priloge od prvega letnega obroka za plačilo po koncu triletnega obdobja iz točke (vi) Priloge k Uredbi (ES) št. 488/2005;

(d) za vlagatelje, ki so plačali takse za nadzorovanje iz točk (viii), (x), (xiii) ali (xi) Priloge k Uredbi (ES) št. 488/2005 pred 1. junijem 2007, se uporabljajo takse za nadzorovanje iz tabel 8, 9 in 10 dela I ter odstavka 2 dela III Priloge k tej uredbi od prvega letnega obroka za plačilo po koncu dveletnega obdobja iz točk (viii), (x) in (xiii) Priloge k Uredbi (ES) št. 488/2005.

2. Z odstopanjem od člena 13 se Uredba (ES) št. 488/2005 še naprej uporablja za vse takse in dajatve, ki so zunaj področja uporabe te uredbe v skladu z odstavkom 1.

▼M1 —————

▼M2

3. Priloga k tej uredbi se redno revidira, da bi zagotovili, da so pomembne informacije v zvezi s temeljnimi domnevami za predvidene prihodke in odhodke Agencije ustrezno upoštevane v zneskih taks in dajatev, ki jih obračunava Agencija. Ta uredba in njena priloga se lahko po potrebi revidirata najpozneje pet let po začetku njune veljavnosti.

▼B

Ta uredba je v celoti zavezujoča in se neposredno uporablja v vseh državah članicah.









PRILOGA

Vsebina Del I: Postopki, ki se zaračunavajo s pavšalno takso Del II: Postopki, ki se zaračunavajo na urni osnovi Del III: Takse za druge postopke certifikacije Del IV: Dajatve za pritožbe Del V: Letna stopnja inflacije Del VI: Informacije o storilnosti

Pojasnilo

(1) Takse in dajatve so izražene v eurih.

(2) Takse povezane s proizvodi iz tabel 1 do 4 dela I se obračunavajo za postopek in obdobje 12 mesecev. Po prvem obdobju 12 mesecev se, če je potrebno, te takse določijo po načelu časovne porazdelitve (1/365 zadevne letne takse na dan po prvem obdobju 12 mesecev). Takse iz tabele 5 se zaračunavajo na postopek. Takse iz tabele 6 se zaračunavajo za obdobje 12 mesecev.

(3) V zvezi s taksami, povezanimi z organizacijo, iz tabel 7 do 10 dela I se takse za odobritev obračunajo enkrat, takse za nadzor pa vsakih 12 mesecev.

(4) Postopki, ki se zaračunavajo na urni osnovi iz dela II, se plačajo glede na veljavno urno postavko, kot je določeno v tem delu, pomnoženo z dejanskim številom delovnih ur Agencije ali s številom ur, določenih v tem delu.

(5) Certifikacijske zahteve (CZ) iz te priloge so bile sprejete v skladu s členom 14(2) Uredbe (ES) št. 1592/2002 in objavljene v uradni publikaciji Agencije v skladu z odločbo Evropske agencije za varnost v letalstvu (EASA) 2003/8 z dne 30. oktobra 2003 (www.easa.europa.eu).

(6) „Veliki rotoplani“ se nanašajo na CZ 29 in CZ 27 kat. A; „majhni rotoplani“ se nanašajo na CZ 27 z največjo vzletno težo (MTOW) pod 3 175 kg in največ 4 sedeži, vključno s pilotovim, ter na CZ VLR; „srednje velik rotoplan“ se nanaša na druge CZ 27.

▼M1

(7) „Izvedenka“ pomeni spremenjeni certifikat tipa, kakor ga opredeli in zanj vloži zahtevo imetnik cetifikata tipa.

▼B

(8) V tabelah 1, 2 in 6 dela I se vrednosti „delov“ nanašajo na zadevni cenik proizvajalca.

▼M1

(9) V tabelah 3 in 4 dela I se, „preprost“, „standarden“ in „zapleten“ nanašajo na naslednje:



Preprost Standarden Zapleten EASA – dodatni certifikati tipa (DCT) EASA – večje spremembe projekta EASA – večja popravila DCT, večja sprememba projekta ali popravilo, ki vključuje le tekoče in dokazane metode za utemeljitev, za katere je mogoče v času uporabe predložiti vse podatke (opis, seznam za preverjanje skladnosti in dokumente o skladnosti) ter za katere je vlagatelj prikazal izkušnje in ki jih lahko ocenjuje projektni vodja certifikacije sam ali ob omejenem sodelovanju enega strokovnjaka z danega področja Vsi ostali DCT, večje spremembe projekta ali popravila Pomemben (1) DTC ali večja sprememba projekta DCT, potrjen na podlagi dvostranskega sporazuma Osnoven (2) Neosnoven (2) Neosnoven DCT (2) kadar certifikacijski organ (2) spremembo opredeli kot „pomembno“ (1) Večja sprememba projekta, potrjena na podlagi dvostranskega sporazuma Raven 2 (2) večje spremembe projekta, kadar niso samodejno sprejete (3). Raven 1 (2) Raven 1 (2) večje spremembe projekta, kadar certifikacijski organ (2) spremembo opredeli kot „pomembno“ (1) Večje popravilo, potrjeno na podlagi dvostranskega sporazuma Se ne uporablja (samodejno sprejetje) Popravila na kritičnem delu (2) Se ne uporablja (1) „Pomemben“ je opredeljen v odstavku 21A.101 (b) Priloge k Uredbi (ES) št. 1702/2003. (2) Za opredelitve „osnoven“, „neosnoven“, „raven 1“, „raven 2“, „kritični del“ in„certifikacijski organ“,glej veljavni dvostranski sporazum, na podlagi katerega poteka postopek potrjevanja. (3) Merila EASA za avtomatsko sprejemljivost za velike spremembe ravni 2 so opredeljena v Sklepu izvršnega direktorja 2004/04/CF ali veljavnem dvostranskem sporazumu, na podlagi katerega poteka postopek potrjevanja.

▼B

(10) V tabeli 7 dela I so projektivne organizacije razdeljene:



Področje uporabe sporazuma projektivne organizacije Skupina A Skupina B Skupina C DOA 1 Imetniki certifikatov tipa zelo kompleksna/velika kompleksna/majhna do srednja manj kompleksna/zelo majhna DOA 2 DTC/spremembe/popravila neomejena omejena (tehnična področja) omejena (velikost zrakoplova) DOA 3 Manjše spremembe/popravila

(11) V tabeli 8 dela I se upošteva iztržek iz dejavnosti, ki spadajo v področje uporabe sporazuma.

(12) V tabelah 7, 9 in 10 dela I se upošteva število osebja, ki je povezano z dejavnostmi iz področja uporabe tega sporazuma.

DEL I

Postopki, za katere se zaračunava pavšalna taksa

▼M1







Tabela 1: Certifikat tipa in certifikat tipa z omejitvami (iz poddela B in poddela O Priloge k Uredbi Komisije (ES) št. 1702/2003 (1)) (EUR) Pavšalna taksa Letalo z nepremičnimi krili Nad 150 000 kg 2 600 000 Nad 50 000 kg in do 150 000 kg 1 330 000 Nad 22 000 kg in do 50 000 kg 1 060 000 Nad 5 700 kg in do 22 000 kg 410 000 Nad 2 000 kg in do 5 700 kg 227 000 Do 2 000 kg 12 000 Zelo lahka letala, motorna jadralna letala in jadralna letala 6 000 Rotoplan Velik 525 000 Srednji 265 000 Majhen 20 000 Drugo Baloni 6 000 Pogon Turbinski motorji z vzletno močjo nad 25 KN ali vzletno izhodno močjo nad 2 000 kW 365 000 Turbinski motorji z vzletno močjo do 25 KN ali vzletno izhodno močjo do 2 000 kW 185 000 Neturbinski motorji 30 000 Neturbinski motorji CZ 22 H, CZ VLR Dodatek B 15 000 Propeler za uporabo na letalu z MTOW nad 5 700 kg 10 250 Propeler za uporabo na letalu z MTOW do 5 700 kg 2 925 Deli Vrednost nad 20 000 EUR 2 000 Vrednost med 2 000 in 20 000 EUR 1 000 Vrednost pod 2 000 EUR 500 (1) UL L 243, 27.9.2003, str. 6.







Tabela 2: Izvedenke za certifikate tipa in certifikate tipa z omejitvami (EUR) Pavšalna taksa (1) Letalo z nepremičnimi krili Nad 150 000 kg 1 000 000 Nad 50 000 kg in do 150 000 kg 500 000 Nad 22 000 kg in do 50 000 kg 400 000 Nad 5 700 kg in do 22 000 kg 160 000 Nad 2 000 kg in do 5 700 kg 80 000 Do 2 000 kg 2 800 Zelo lahka letala, motorna jadralna letala in jadralna letala 2 400 Rotoplan Velik 200 000 Srednji 100 000 Majhen 6 000 Drugo Baloni 2 400 Pogon Turbinski motorji z vzletno močjo nad 25 KN ali vzletno izhodno močjo nad 2 000 kW 100 000 Turbinski motorji z vzletno močjo do 25 KN ali vzletno izhodno močjo do 2 000 kW 50 000 Neturbinski motorji 10 000 Neturbinski motorji CZ 22 H, CZ VLR Dodatek B 5 000 Propeler za uporabo na letalu z MTOW nad 5 700 kg 2 500 Propeler za uporabo na letalu z MTOW do 5 700 kg 770 Deli Vrednost nad 20 000 EUR 1 000 Vrednost med 2 000 in 20 000 EUR 600 Vrednost pod 2 000 EUR 350 (1) Za izvedenke, ki vključujejo bistvene spremembe načrta tipa, kot so opisane v poddelu B Priloge k Uredbi (ES) št. 1702/2003, se uporabljajo takse za zadevni certifikat tipa ali certifikat tipa z omejitvami, kot je določeno v tabeli 1.







Tabela 3: certifikati tipa (iz poddela E Priloge k Uredbi (ES) št. 1702/2003) (EUR) Pavšalna taksa (1) Zapleten Standarden Preprost Letalo z nepremičnimi krili Nad 150 000 kg 25 000 6 000 3 000 Nad 50 000 kg in do 150 000 kg 13 000 5 000 2 500 Nad 22 000 kg in do 50 000 kg 8 500 3 750 1 875 Nad 5 700 kg in do 22 000 kg 5 500 2 500 1 250 Nad 2 000 kg in do 5 700 kg 3 800 1 750 875 Do 2 000 kg 1 600 1 000 500 Zelo lahka letala, motorna jadralna letala in jadralna letala 250 250 250 Rotoplan Velik 11 000 4 000 2 000 Srednji 5 000 2 000 1 000 Majhen 900 400 250 Drugo Baloni 800 400 250 Pogon Turbinski motorji z vzletno močjo nad 25 KN ali vzletno izhodno močjo nad 2 000 kW 12 000 5 000 2 500 Turbinski motorji z vzletno močjo do 25 KN ali vzletno izhodno močjo do 2 000 kW 5 800 2 500 1 250 Neturbinski motorji 2 800 1 250 625 Neturbinski motorji CZ 22 H, CZ VLR Dodatek B 1 400 625 300 Propeler za uporabo na letalu z MTOW nad 5 700 kg 2 000 1 000 500 Propeler za uporabo na letalu z MTOW do 5 700 kg 1 500 750 375 (1) Za dodatne certifikate tipa, ki vključujejo bistvene spremembe, kot so opisane v poddelu B Priloge k Uredbi (ES) št. 1702/2003, se uporabljajo takse za zadevni certifikat tipa ali certifikat tipa z omejitvami, kot je določeno v tabeli 1.







Tabela 4: Večje spremembe in večja popravila (iz poddelov D in M Priloge k Uredbi (ES) št. 1702/2003) (EUR) Pavšalna taksa (1) (2) Zapleten Standarden Preprost Letalo z nepremičnimi krili Nad 150 000 kg 20 000 6 000 3 000 Nad 50 000 kg in do 150 000 kg 9 000 4 000 2 000 Nad 22 000 kg in do 50 000 kg 6 500 3 000 1 500 Nad 5 700 kg in do 22 000 kg 4 500 2 000 1 000 Nad 2 000 kg in do 5 700 kg 3 000 1 400 700 Do 2 000 kg 1 100 500 250 Zelo lahka letala, motorna jadralna letala in jadralna letala 250 250 250 Rotoplan Velik 10 000 4 000 2 000 Srednji 4 500 2 000 1 000 Majhen 850 400 250 Drugo Baloni 850 400 250 Pogon Turbinski motorji z vzletno močjo nad 25 KN ali vzletno izhodno močjo nad 2 000 kW 5 000 2 000 1 000 Turbinski motorji z vzletno močjo do 25 KN ali vzletno izhodno močjo do 2 000 kW 2 500 1 000 500 Neturbinski motorji 1 300 600 300 Neturbinski motorji CZ 22 H, CZ VLR Dodatek B 600 300 250 Propeler za uporabo na letalu z MTOW nad 5 700 kg 250 250 250 Propeler za uporabo na letalu z MTOW do 5 700 kg 250 250 250 (1) Za pomembne velike spremembe, ki vključujejo bistvene spremembe, kot so opisane v poddelu B Priloge k Uredbi (ES) št. 1702/2003, se uporabljajo takse za zadevni certifikat tipa ali certifikat tipa z omejitvami, kot je določeno v tabeli 1. (2) Spremembe in popravila na pomožni pogonski enoti (APU) se obračunavajo kot spremembe in popravila na motorjih z enako močjo.







Tabela 5: Manjše spremembe in manjša popravila (iz poddelov D in M Priloge k Uredbi (ES) št. 1702/2003) (EUR) Pavšalna taksa (1) (2) Letalo z nepremičnimi krili Nad 150 000 kg 500 Nad 50 000 kg in do 150 000 kg 500 Nad 22 000 kg in do 50 000 kg 500 Nad 5 700 kg in do 22 000 kg 500 Nad 2 000 kg in do 5 700 kg 250 Do 2 000 kg 250 Zelo lahka letala, motorna jadralna letala in jadralna letala 250 Rotoplan Velik 500 Srednji 500 Majhen 250 Drugo Baloni 250 Pogon Turbinski motorji 500 Neturbinski motorji 250 Propeler 250 (1) Takse iz te tabele se ne uporabljajo za manjše spremembe in popravila, ki jih opravijo projektivne organizacije v skladu z delom 21A.263(c)(2) poddela J Priloge k Uredbi (ES) št. 1702/2003. (2) Spremembe in popravila na pomožnih pogonskih enotah (APU) se obračunavajo kot spremembe in popravila motorjev z enako močjo.







Tabela 6: Letne takse za imetnike certifikatov tipa in certifikatov tipa z omejitvami EASA se štejejo za odobrene v skladu z Uredbo (ES) št. 1592/2002 (EUR) Pavšalna taksa (1) (2) (3) Projekt EU Projekt zunaj EU Letalo z nepremičnimi krili Nad 150 000 kg 270 000 90 000 Nad 50 000 kg in do 150 000 kg 150 000 50 000 Nad 22 000 kg in do 50 000 kg 80 000 27 000 Nad 5 700 kg in do 22 000 kg 17 000 5 700 Nad 2 000 kg in do 5 700 kg 4 000 1 400 Do 2 000 kg 2 000 670 Zelo lahka letala, motorna jadralna letala in jadralna letala 900 300 Rotoplan Velik 65 000 21 700 Srednji 30 000 10 000 Majhen 3 000 1 000 Drugo Baloni 900 300 Pogon Turbinski motorji z vzletno močjo nad 25 KN ali vzletno izhodno močjo nad 2 000 kW 40 000 13 000 Turbinski motorji z vzletno močjo do 25 KN ali vzletno izhodno močjo do 2 000 kW 6 000 2 000 Neturbinski motorji 1 000 350 Neturbinski motorji CZ 22 H, CZ VLR Dodatek B 500 250 Propeler za uporabo na letalu z MTOW nad 5 700 kg 750 250 Deli Vrednost nad 20 000 EUR 2 000 700 Vrednost med 2 000 in 20 000 EUR 1 000 350 Vrednost pod 2 000 EUR 500 250 (1) Pri tovornih letalih, ki imajo svoj certifikat, se na takse za enakovredna potniška letala uporabi koeficient 0,85. ( 2 ) Za imetnike več certifikatov tipa in/ali več certifikatov tipa z omejitvami se uporabi znižanje letnih taks za drugega in vse naslednje certifikate tipa ali certifikate tipa z omejitvami iste kategorije, kot to prikazuje tabela:



Proizvod iste kategorije Popust za pavšalne takse 1. 0 % 2. 10 % 3. 20 % 4. 30 % 5. 40 % 6. 50 % 7. 60 % 8. 70 % 9. 80 % 10. 90 % 11. in vsi naslednji proizvodi 100 % (3) Za zrakoplove, ki jih je v svetu še vedno registriranih manj kot 50, se stalna plovnost zaračuna na urni osnovi po urni postavki iz dela II Priloge do ravni takse za zadevno kategorijo proizvoda. Za proizvode, dele in naprave, ki niso zrakoplovi, se omejitev nanaša na število letal, na katere se zadevni proizvod, del ali naprava namestijo

▼B







Tabela 7: Odobritev projektivne organizacije (iz poddela J Priloge k Uredbi (ES) št. 1702/2003) (EUR) DOA 1A DOA 1B DOA 2A DOA 1C DOA 2B DOA 3A DOA 2C DOA 3B DOA 3C Taksa za odobritev Zadevno osebje pod 10 11 250 9 000 6 750 4 500 3 600 10 do 49 31 500 22 500 13 500 9 000 — 50 do 399 90 000 67 500 45 000 36 000 — 400 do 999 180 000 135 000 112 500 99 000 — 1 000 do 2 499 360 000 — — — — 2 500 do 5 000 540 000 — — — — Nad 5 000 3 000 000 — — — — Taksa za nadzor Zadevno osebje pod 10 5 625 4 500 3 375 2 250 1 800 10 do 49 15 750 11 250 6 750 4 500 — 50 do 399 45 000 33 750 22 500 18 000 — 400 do 999 90 000 67 500 56 250 49 500 — 1 000 do 2 499 180 000 — — — — 2 500 do 5 000 270 000 — — — — Nad 5 000 1 500 000 — — — —







Tabela 8: Odobritev proizvodne organizacije (iz poddela G Priloge k Uredbi (ES) št. 1702/2003)) (EUR) Taksa za odobritev Taksa za nadzor Iztržek pod 1 milijonom EUR 9 000 6 500 Med 1 000 000 in 4 999 999 38 000 28 000 Med 5 000 000 in 9 999 999 58 000 43 000 Med 10 000 000 in 49 999 999 75 000 57 000 Med 50 000 000 and 99 999 999 270 000 200 000 Med 100 000 000 in 499 999 999 305 000 230 000 Med 500 000 000 in 999 999 999 630 000 475 000 Nad 999 999 999 900 000 2 000 000

Odobritve vzdrževalne organizacije (iz poddela F Priloge I in Priloge II k Uredbi Komisije (ES) št. 2042/2003 )







(EUR) Taksa za odobritev (1) Taksa za nadzor (1) Zadevno osebje pod 5 3 000 2 300 Med 5 in 9 5 000 4 000 Med 10 in 49 11 000 8 000 Med 50 in 99 22 000 16 000 Med 100 in 499 32 000 23 000 Med 500 in 999 43 000 32 000 Nad 999 53 000 43 000







(EUR) Tehnični ratingi Pavšalna taksa na podlagi tehničnega ratinga (1) A 1 11 000 A 2 2 500 A 3 5 000 A 4 500 B 1 5 000 B 2 2 500 B 3 500 C 500







Tabela 10: Odobritev organizacije za usposabljanje iz vzdrževanja (iz Priloge IV k Uredbi (ES) št. 2042/2003) (EUR) Taksa za odobritev Taksa za nadzor Zadevno osebje pod 5 4 000 3 000 Med 5 in 9 7 000 5 000 Med 10 in 49 16 000 14 000 Med 50 in 99 35 000 30 000 Nad 99 42 000 40 000

DEL II

Postopki, ki se zaračunavajo na urni osnovi

1. Urna postavka:



Uporabljena urna postavka 225 EUR

▼M2

2. Urna osnova glede na zadevni postopek ( 6 ):



Dokazovanje sposobnosti projektiranja z alternativnimi postopki dejansko število ur Proizvodnja brez odobritve dejansko število ur Alternativne metode usklajevanja z odobrenim projektom dejansko število ur Podpora potrjevanja (sprejetje certificiranja EASA s strani tujih organov) dejansko število ur Tehnična pomoč, ki jo zahtevajo tuji organi dejansko število ur Sprejetje poročil upravnega revizijskega odbora s strani EASA dejansko število ur Prenos certifikatov dejansko število ur Certifikat odobrene organizacije za usposabljanje dejansko število ur Certifikat zdravstvenega centra za letalsko osebje dejansko število ur Certifikat organizacije ATM-ANS dejansko število ur Certifikat organizacije za usposabljanje kontrolorjev letenja dejansko število ur Obratovalni podatki, povezani s certifikatom tipa, spremembami certifikata tipa ali dodatnim certifikatom tipa (1) dejansko število ur Certifikat o ustreznosti simulacijske naprave za usposabljanje dejansko število ur Odobritev pogojev letenja za dovoljenje za letenje tri ure Upravna ponovna izdaja dokumentov ena ura Izvozno spričevalo o plovnosti (E-CoA) za zrakoplove CS 25 šest ur Izvozno spričevalo o plovnosti (E-CoA) za druge zrakoplove dve uri (1) Glej člena 5 in 20 Uredbe (ES) št. 216/2008 ter Uredbe (ES) št. 1702/2003 in njenih sprememb.

▼B

DEL III

Takse za druge postopke certifikacije

1. Takse za sprejetje odobritev, enakih odobritvam iz dela 145 in dela 147 v skladu z veljavnimi dvostranskimi sporazumi:



Nove odobritve, na uporabo 1 500 EUR Obnovitve obstoječih odobritev za obdobje 12 mesecev 750 EUR

2. Odobritev organizacije za vodenje stalne plovnosti (iz dela M poddela G priloge I k uredbi (es) št. 2042/2003)



Nove odobritve, na uporabo 24 000 EUR Obnovitve obstoječih odobritev za obdobje 12 mesecev 18 000 EUR

3. Samostojne revizije in/ali spremembe letalskega priročnika: Zaračunavajo se kot sprememba sorodnega proizvoda.

▼M2

DEL IV

Dajatve za pritožbe

Za vse pritožbene vloge je treba plačati določeno dajatev iz preglednice, pomnoženo s koeficientom za ustrezno kategorijo dajatev za zadevno osebo ali organizacijo.

Pritožba velja za sprejemljivo šele, ko je bila plačana dajatev za pritožbe.







določena dajatev 10 000 EUR







kategorija dajatev za fizične osebe koeficient določene dajatve 0,1







kategorija dajatev za organizacije v skladu z iztržkom pritožnika v EUR koeficient določene dajatve manj kot 100 001 0,25 od 100 001 do 1 200 000 0,5 od 1 200 001 do 2 500 000 0,75 od 2 500 001 do 5 000 000 1 od 5 000 001 do 50 000 000 2,5 od 50 000 001 do 500 000 000 5 od 500 000 001 do 1 000 000 000 7,5 nad 1 000 000 000 10

▼B

DEL V

Letna stopnja inflacije

Zneski iz delov I, II in III se indeksirajo na stopnjo inflacije, določeno v tem delu. Ta indeksacija se izvede na vsako leto na dan začetka veljavnosti te uredbe.







Letna stopnja inflacije, ki se uporablja: EUROSTAT HICP (vse postavke) – EU 27 (2005 = 100) sprememba odstotka/povprečje za 12 mesecev Vrednost stopnje, ki se upošteva: vrednost postavke 31. decembra pred izvedbo indeksacije

DEL VI

Informacije o storilnosti

Naslednje informacije se nanašajo na zadnjih šest mesecev, preden jih je Agencija objavila v skladu s členom 5.

Število osebja Agencije, ki opravlja postopke certifikacije

Število ur, ki jih opravijo nacionalne uprave za letalstvo (NAA)

Skupni stroški certifikacije

Število postopkov certifikacije, ki jih opravlja Agencija (opravljenih ali v teku)

Število postopkov certifikacije, ki se opravljajo v imenu Agencije (opravljenih ali v teku)

Število ur, ki jih porabi osebje Agencije za dejavnosti stalne plovnosti

Skupen znesek, ki se obračuna industriji